  Виталий Пронин Пинал будэтӥсь семьяосты кун ас кожазы уг кельты.Туспуктӥз Максим Егоров Президентлэн 11-тӥ мае кутэм указэзъя воштонъёс пыртэмын апрельысен июнь толэзёзь сётӥськись выплатаосъя но. Азьвыл курон пуктэмын вал: 1-тӥ апрелёзь нылпилы 3 арес тырмемын ӧвӧл ай ке, семьялэн анай капиталлы правоез вань ке, тыриськоз 3 толэзь быдэн 5 сюрс манетэн. Табере лыдэ уз басьтӥськы, сётэмын-а анайлы капитал, 5 сюрс манет тыриське ваньмызлы семьяослы, кудъёсызлэн вань 3 аресозь пиналъёссы. Валтӥсь курон: пиналлы 1-тӥ апрелёзь тырмемын луыны кулэ ӧвӧл 3 арес. 3 толэзьлы ик басьтон понна ик нылпидылы 3 арес тырмемын луыны кулэ ӧвӧл 1-тӥ апрельысен 30-тӥ июнёзь. Куриськонъёстэс кутозы 1-тӥ октябрёзь: кун услугаосъя огъя портал яке Пенсиосъя кун фондлэн сайтэз пыр (адямилэн нимаз кабинетаз). Шуиськоды, пиналдылы 3 арес тырмиз майлэн кутсконаз. Озьыен, 5 сюрс манетъем выплатаез басьтоды на май толэзь понна но. Озьы ик тупаськоды одӥг пол сётӥськись 10 сюрс манетъем выплаталы но: угось пиналдылы 11-тӥ майысен 3 арес тырмемын луоз ни. Но июнь понна, валамон, 5 сюрс манетъем выплатаез уд басьтэ ни. Валэктэ Пенсиосъя кун фондысь СМИ-осын ужанъя группаен кивалтӥсь Елена Ананина Теги: Нылпиос юрттэт  